Latto

D’ **Alyssa Michelle Stephens** (* 22. Dezamber 1998 z’ Columbus, Ohio), bekànnt unter’m Nàmma **Latto** odd’r **Big Latto** (vorhaar **Mulatto**), ìsch a US-àmerikàànsicha Rapperin. Sa ìsch zem äärschta Mol ànna 2016 unter’m Nàmma *Miss Mulatto* ìn dr Reality-Sandung *The Rap Game* z’ sah gsìì. Sa ìsch ànna 2019 mìt dr Sìnggel *Bitch from da Souf* bekànnt worra.

## ìhra Kìnder- un Jugendsjoohra
D’ Alyssa Michelle Stephens ìsch àm 22. Dezamber 1998 z’ Colombus ìm US-Bundesschtààt Ohio uff d’ Walt kumma. Sa ìsch d’ Tochter vu dr Misti Pitts un vum Shayne Stephens. Sa ìsch ìn d’ Lovejoy High School z’ Hampton, süüdlig vun Atlanta ìm Bundesschtààt Georgia gànga. Ìn dara Regioon hàt sa sìch noh z’ nooh ìn dr lokààla Hip-Hop-Szääna-n-a Nàmma g’màcht. Ìhra Müatter hàt öiropäischa Wurzla, un ìhr Vàtter ìsch Àfro-Àmerikààner. Ìn dr Schüal ìsch d’ Alyssa waaga-n-ìhrer Hüütfàrwa b’läschtigt worra. Dàs hàt jedoch sììe ìnschpiriart, ìndam sa dr Kìnschtlernàmma „Miss Mulatto“ g’wählt hàt, wu sa ìhra Rapkàrriar ààg’fànga hàt – **' ( uff [[Amerikanisches Englisch|Àmerikàànisch Anglisch]]) ìsch dr [[Englisch|anglischa]] Wort fìr „Ràssamìschung“.

Schuu mìt 10 Joohra hàt sa Rapperin wälla waara un hàt fànga-n-àà Rapliader schriiwa. Vorhaar hàt sa sìch fìr Wààgaränna ìnträssiart.

== ìhra Kàrriar ==
=== 2016–18: Kàrriarààfàng un ''The Rap Game'' ===


Ànna 2016 hàt d’ Alyssa Stephens àn dr Reality-Sandung ''The Rap Game'' mìtg’màcht, wo vu dr Jermaine Dupri un vu dr Queen Latifah produziart un uff’m Kànààl Lifetime üssg’schtrààhlt worra-n-ìsch. Unter’m Nàmma „Miss Mulatto“ hàt sa s’ gsàmta Wättb’wärb g’wunna. D’ Dupri hàt ìhra-n-a Vertrààg mìt’m [[Musiklabel|Müüsikläibel]] So So Def Records vorg’schlààga, àwwer d’ Latto hàt’na àbg’leehnt, dänn’r häjg sìe nìt g’nüa Gald gebrocht. Schtàttdässa hàt sa b’schlossa, unàbhangiga Kìnschtlera z’ waara.

Ìm Àwrìl 2017 hàt d’ Stephens ìhra zwaita Mixtape ''Latto Let ’Em Know'' loo ärschiina. Doo drìnn sìnn Kìnschtler wia d’ Molly Brazy, dr Lil Key, dr Curcial un dr Silentó z’ loosa. D’ Sìnggel „Response Diss“ ìsch a Ààgrìffsliad geega dr Young Lyric, ema Wattkämpfer vu ''The Rap Game'', gsìì. Baida Rapper hann geega-n-anànder Liader mìt hàrta Kritik un B’laidigunga-n-uffg’numma — drìnn wìrd’s vor àllem vu Drooga, Homosäxuàliteet un em Mìtmàcha àn dr Farnsahsandung g’rädd.

=== 2019–20: Durbruch un ''Queen of Da Souf'' ===
Ìm Janner 2019 hàt d’ Latto s’ Liad ''Bitch from da Souf'' veräffentligt. Ìm Mai 2019 ìsch sa uff’m Hip-Hop-Faschschpììl Rolling Loud z’ [[Miami]] iig’lààda worra. Ìm Moneet druff hàt sa ìhra zwaita EP nàmmens ''Big Latto'' veräffentligt. D’ Sìnggel ìsch a Hit worra un ìsch bis àm Plàtz 95 vum Billboard Hot 100 g’lunga. Sa ìsch ìn Àmerikà mìt’ra Guldiga Schàllplàtta-n-üsszaichent worra. Schpeeter ìsch a Remix vum Liad ärschììna, wu d’ Rapperinna [[Saweetie]] un Trina mìtg’màcht hann. Ar ìsch uff dr Mulatto ìhrer drìtta EP ''Hit the Latto'' z’ loosa, wo-n-àm 12. Dezamber ärschììna-n-ìsch.

Ìm März 2020 ìsch verkìndigt worra, àss d’ Latto a Vertrààg mìt RCA Records unterschrììwa hàt. Àm 23. Àwrìl hàt d’ Latto ìhra Promo-Sìnggel ''No Hook'' loo veräffentliga. Àm 21. Mai ìsch d’ zwaita Promo-Sìnggel ''He Say She Say'' üssagànga. Ìm Jüüli 2020 hàt sa Bìlder vun ìhra veräffentligt, wo wia-n-em Gucci Mane siina Plàttacover üssahn — s’ äärschta Bìld, wo vum Cover vum Àlbum ''The State vs. Radric Davis'' ahnlig ìsch, hàt dr Mane b’sunderscht g’meegt. D’ Latto hàt d’rnooh àm 30. Jüüli ìhra Sìnggel ''Muwop'' veräffentligt, wu sa zamma mìt’m Gucci Mane uffg’numma hàt. S’ Liad b’nutzt dr Tàkt vum Mane siim Liad ''Freaky Gurl'' vum Joohr 2007. Witterscht hàt d’ Latto a kurzer Ufftrìtt ìm Müüsikvideo vun dr [[Cardi B]] ìhrer Sìnggel ''WAP'' g’màcht, wo àm 7. Àuigscht 2020 üssagànga-n-ìsch. Àm saalwa Tààg ìsch d’ Latto ìn dr Sìnggel ''Make Em Say'' vum NLE Choppa z’ loosa gsìì. Àm 11. Àuigscht hàt sììe d’ àmerikàànischa Zittschrìft ''[[XXL (Magazin)|XXL]]'' uff siinera Lischta vu dr „Freshman Class 2020“ uffg’numma. Àm 12. Àuigscht hàt sa ìhr äärscht Projakt ìn Zammaschàffa mìt RCA Records ààkìndigt, wo ''Queen of da Souf'' haisst. S’ Wark ìsch schliasslig àm 21. Àuigscht 2020 ärschììna. Vorhaar sìnn zwai Sìnggel üssagànga: A Remix zem Liad ''Bitch from da Souf'' un vu ''Muwop''. S’ Àlbum ìsch bis àm Plàtz 44 vum àmerikàànischa Chart Billboard 200 g’lunga.

Àm 4. Septamber ìsch d’ Latto naawa dr [[Doja Cat]] un da [[City Girls]] ìm remix vun dr Chloe x Halle ìhrem Liad ''Do It'' z’ loosa gsìì. Àm saalwa Tààg ìsch sa ìn dr Sìnggel ''Down'' vum G-Eazy z’ loosa gsìì. Ìm Septamber un Oktoower 2020 sìnn d’ Müüsikvideos vu dr drìtta un viarta Sìnggel üss’m Àlbum ''Queen of da Souf'' ärschììna: Dia haissa „On God“ un „In n Out“ (feat. City Girls). Àm 29. Septamber hàt m’r offiziäll ärfààhra, àss d’ Latto àls Bäschter Hip-Hop-Kìnschtler bii da BET Hip Hop Awards 2020 nominiart worra-n-ìsch. Bii dr Priisverlaihung vu da BET Hip Hop Awards ìsch sa sogààr uff dr Bììhna-n-ufftratta ge sìnga. Àm 11. Dezamber ìsch a längerer Näijufflààg vum Àlbum ''Queen of da Souf'' ärschììna, mìt fìmf wittera Liader. Bii da näija Liader sìnn vor àllem d’ Sìnggel ''Sex Lies'' ìn Zammaschàffa mìt’m àmerikàànischa rapper Lil Baby.

=== zitter 2021: Nàmma-n-anderung, ''777'' un ''Sugar Honey Iced Tea'' ===



Ìm Janner 2021 ìsch verkìndigt worra, àss d’ Latto ìhr ehamooliger Kìnschtlernàmma „Mulatto“ wurd andra, dänn’r ìsch àls [[Rassismus|ràssistisch]] ààg’lüagt worra. Ìm Hornung 2021 ìsch verkìndigt worra, àss sììe dr Farnsahsander [[MTV]] àls „Push Artist of the Mont“ ärnännt hàt. Ìm März 2021 hàt sa àls äärschta wiibliga Rapperin üss Atlanta a Plàtiin-Schàllplàtta fìr d’ Sìnggel ''Bitch from da Souf'' (2019) un ''Muwop'' (2020) worra.

Ìm Mai 2021 hàt sa ìn mehrera Interviews bekànnta gaa, àss sa offiziäll waaga dr Umschtrìttung ìhr Kìnschtlernàmma g’andert hàt. Àm 18. Mai ìsch offiziäll dr Nàmma bii da Plàttforma ìn „Latto“ g’andert worra. Schuu-n-àls Gàschtkìnschtlera-n-uff’m Àlbum ''Thank You for Believing'' vu dr Toossii ìsch sa àls „Latto“ g’nännt gsìì. Wu sa ìhr näijer Nàmma-n-ààkìndigt hàt, hàt sa gliichzittlig s’ Liad „The Biggest“ loo veräffentliga. Àm 24. Septamber vum gliicha Joohr hàt sa „Big Energy“, d’ Laitsìnggel vun ìhrem zwaita Schtüdioàlbum, veräffentligt. Mìt dam Liad hàt d’ Latto ìhra bäschta Plàtziarung ìm Billboard Hot 100 g’hàà (Plàtz 3). D’ àmerikàànischa Sangera [[Mariah Carey]] ìsch ìm offiziälla Remix z’ loosa gsìì, wo-n-ìm März 2022 üssagànga-n-ìsch. Witterscht ìsch àm 5. Nowamber d’ Sìnggel ''Soufside'' ärschììna.



Àm 9. März 2022, hàt d’ Latto bekànnt gaa, àss s’ Liad ''Wheelie'' zwai Taaga schpeeter wurd ärschiina, mìt’m Zammaschàffa vum Rapper 21 Savage. Dia dräi Liader sìnn uff’m zwaita-n-Àlbum vu dr Latto z’ loosa, ''777'', wo àm 25. März üssagànga-n-ìsch. Àm 15. Jüüli hàt sa s’ Liad ''Pussy'' loo veräffentliga. Sa ìsch witterscht uff dr Sìnggel ''For the Night'' vu dr Chloe Bailey ufftratta. Ìm Hornung 2023 ìsch d’ Latto àls Bäschter Näijer Kìnschtler bii da Grammy Awards nominiart worra. Àm 17. Hornung ìsch ìhra Sìnggel ''Lottery'' ärschììna. Ìm Jüüli ìsch sa àls Gàschtkìnschtlera ìn dr Debüü-Solosìngel ''Seven'' vum koreàànischa Sanger Jungkook z’ loosa gsìì. D’ Sìnggel ìsch schuu-n-ìn dr äärschta Wucha nooh dr Veräffentligung àm Plàtz 1 vum Billboard Hot 100 gsìì — ’s ìsch ìn dr Latto ìhr äärscht Liad àm Schpìtzaplàtz vu dam Chart gsìì. D’ Latto ìsch ìn dr Lischta vu da „Forbes 30 Under 30“ fìrs Joohr 2024 gsìì. Àm 12. Oktoower 2023 hàt sa s’ Liad „Did Somebody Say HipOpera“ zamma mìt dr [[Christina Aguilera]] veräffentligt — dàs Liad ìsch ìm Schtiil vu dr Rap Opera uffg’numma worra.

Ìm Janner 2024 ìsch d’ Latto ìm remix vun dr Jennifer Lopez ìhrem Liad ''Can’t Get Enough'' z’ loosa gsìì. Àm 5. Hornung 2024 hàt sa ìn da Soziààla Meedia-n-ìhr Liad ''Sunday Service'' verkìndigt. Uff’m Cover vu dr Sìnggel sìnn a Hüüfa bekànnta àmerikàànischa Rapperinna z’ sah (drunter d’ Ice Spice, d’ Missy Elliott un d’ Sexxy Red), wo-n-ìhra G’sìchter wiichgezaichent sìnn.

== ìhra àndra Àktiwiteeta ==
Ànna 2017 hàt d’ Latto z’ Jonesboro bii [[Atlanta]] ìhr aiga G’schaft nàmmens Pittstop Clothing g’äffnet. Ànna 2021 hàt sa d’ Wine Some Give Some Foundation grìnda, fìr d’ Fràuija mìt schlaachta Laawesbedìngunga-n-ärmaachtiga. Ànna 2023 hàt sa ìn ìhrer Schtìftung vììla G’schanker vun’ra gsàmta Wark vu  Dollar g’schpanda.

== ìhr pärseenlig Laawa ==


Ìm Mai 2019 ìsch d’ Latto waaga Diabschtààhl verhàfta worra — d’ Polizäi hàt sììe naamlig mìt’ra àndra Fràui verwàckselt. D’rnooh hàt sa s’ Liad ''Fuck Rice Street'' uffg’numma, wu sa ìhra Unz’frììdahait mìt dr Polizäi üssgedruckt hàt.

Ìm Jüüli 2024 ìsch uff [[YouTube]] a Kàmerà-uffnààhm uffg’lààda worra, wumm’r d’ Latto sììht, wo vu’ma Polizìscht kontrolliart wìrd, wial sa d’ roota-n-Àmpel ìwwerg’fààhra-n-ìsch. Dàs Video ìsch aigantlig àm 28. Septamber 2023 uff’gnumma worra. D’ Latto hàt ärkläärt, àss sa geega d’ Verkeehrsreegla g’schtoossa-n-ìsch, fìr a Verfolgungsjààgd mìt ìhra Fans vermaida.

== ìhra Diskogràfii ==
; Schtüdioàlba
*2020: ''Queen of da Souf''
*2022: ''777''
*2024: ''Sugar Honey Iced Tea''

; Mixtapes
*2016: ''Miss Mulatto''
*2017: ''Latto Let ’Em Know''
*2018: ''Mulatto''

; Extended Plays
* 2017: ''Time and Pressure''
* 2019: ''Big Latto''
* 2019: ''Hit the Latto''

; Sìnggels àls Laitkìnschtlera


; àls Gàschtkìnschtlera 


== ìhra Filmogràfii ==
* 2016: ''The Rap Game'' (d’ Sandung hàt sa unter’m Nàmma „Miss Mulatto“ g’wunna)
* 2019: ''Love & Hip Hop: Miami'' (Folga „Take It to the House“, àls „Miss Mulatto“)
* 2020: ''Queen of Stylez'' (Folga „Can Tokyo Save The Day With This Look?“)
* 2021: ''Wild ’n Out'' (Schtàffel 16, Folga 2)

== d’ Üsszaichnunga, wo sa fìr ìhra Müüsikverkaif bikumma hàt ==


== d’ Üsszaichnunga un Nominiarunga, wo sa bikumma hàt ==


== ìhra Tournee ==
**àls Hàuiptkìnschtlera**
*Big Latto Tour (2019)
*777 Tour (2022)
*Sugar Honey Iced Tea Tour (2024)

**àls Gàschtkìnschtlera'''
* Lizzo – The Special Tour (2022-2023)

## Weblìnks

* ìn dr Latto ìhra offiziälla Websitta (englisch)
* 
* 
* 
* 
* 
* 

## Ainzelnoohwiisa